U sklopu projekta „Uz pomoćnike u nastavi do inkluzivnog obrazovanja u Primorsko-goranskoj županiji“ koji se provodi u okviru instrumenta "Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III." temeljem poziva UP.03.2.1.03 Europskog socijalnog fonda u sklopu Operativnog programa "Učinkoviti ljudski potencijali" 2014. – 2020., objavljuje se

**JAVNI POZIV**
**za prijavu kandidata za izvršavanje poslova pomoćnika u nastavi**

**u osnovnim i srednjim školama kojima je osnivač Primorsko-goranska županija**

I.

U sklopu projekta „Uz pomoćnike u nastavi do inkluzivnog obrazovanja u Primorsko-goranskoj županiji“ raspisuje se javni poziv za izbor pomoćnika u nastavi za učenike s teškoćama, a koji su temeljem rješenja o primjerenom programu školovanja integrirani u redovni sustav osnovnoškolskog ili srednjoškolskog obrazovanja u školama čiji je osnivač Primorsko-goranska županija.

II.

Cilj raspisivanja javnog poziva je pronalazak stručnog kadra koji će svojom visokom motivacijom za obavljanje poslova pomoćnika u nastavi olakšati učenicima s teškoćama njihov obrazovni proces i socijalizaciju. Prijaviti se mogu osobe koje imaju završeno najmanje četverogodišnje srednjoškolsko obrazovanje,protiv kojih se ne vodi kazneni postupak te koje nisu pravomoćno osuđene za neko od kaznenih djela.

III.

Pomoćnici će se u okviru projekta angažirati u osnovnim i srednjim školama kojima je osnivač Primorsko-goranska županija, a odabir osoba koje će izvršavati poslove pomoćnika izvršit će Povjerenstvo za odabir pomoćnika u nastavi.

IV.

Za vrijeme trajanja projekta s odabranim pomoćnicima sklopit će se ugovor o radu na određeno, nepuno radno vrijeme kojim će se definirati međusobna prava i obaveze.

Odabrani pomoćnici obvezni su proći 20-satnu edukaciju za osposobljavanje za rad s učenicima s teškoćama.

V.

Uz prijavu na javni poziv, kandidati su dužni priložiti:

* životopis
* dokaz o stručnoj spremi (preslika)
* dokaz o hrvatskom državljanstvu (preslika osobne iskaznice ili domovnice)
* dokaz o prebivalištu (preslika osobne iskaznice)
* dokaz o nekažnjavanju (uvjerenje o nekažnjavanju - ne starije od 3 mjeseca).

Preslike ne moraju biti ovjerene od javnog bilježnika.

Primorsko-goranska županija zadržava pravo uvida u originale dokumenata.

VI.

Prijave se podnose preporučeno poštom na sljedeću adresu:

Primorsko-goranska županija, Upravni odjel za odgoj i obrazovanje, Slogin kula 2, 51000 Rijeka, s napomenom **"Prijava za pomoćnike u nastavi".** Prijave se mogu podnijeti i osobno u Pisarnicu Primorsko-goranske županije, Slogin kula 2, 51000 Rijeka.

Rok za podnošenje prijava je 08. kolovoza 2019. godine. Nepotpune prijave kao i prijave pristigle nakon navedenog roka neće se razmatrati.

Za sve informacije možete se obratiti na broj telefona 051/351-871 ili na e-mail: obrazovanje@pgz.hr.

VII.

Ovaj javni poziv objavljen je na web stranicama Primorsko-goranske županije  [www.pgz.hr](http://www.pgz.hr) i Hrvatskog zavoda za zapošljavanje.